**ТӘУЕЛСІЗ ҚАЗАҚСТАН :ТАРИХЫ МЕН БҮГІНІ**

 Қазақстан ұғымының құдіретін ел қойнауында туылып,өлкеден сусындап, нәр алған әрбір азаматтың сергек сезінуі хақ. Жүрек қағысының ажырамас бөлігіне айналған.Ата-бабаның кейінгі ұрпаққа қалдырып кеткен баға жетпес байлығы мен асыл мұрасы.

 Бабаларымыздың қасиеті елге- мұра,ұрпаққа-ұран болып келе жатыр.Ұлт-азаттық көтерілістер,Ұлы Отан соғысы мен желтоқсан оқиғалары, күрестің қаталсын ағынан өткен жандардың жан қиярлық ерліктері арқасында, еркіндік ел өміріне иелік еттік. Көптеген халық қаза тапты.

1991жылы КСРО ыдырап, Одақтың құрамындағы елдер өз алдына жеке мемлекет болып бөліне бастады. Солардың қатарында Қазақстан да болды. 1991 жылы 16 желтоқсанда Қазақстанның Жоғарғы Кеңесі «Тәуелсіздік пен мемлекетінің егемендігі туралы» заңы қабылданып, мұндағы Қазақстан КСРО құрамындағы елдердің арасында ең соңғысы болып Тәуелсіздігі туралы заңды қабылдады. Бұл заң 1990 жылы 25 қазанда қабылданған Қазақстанның Егемендігі туралы Декларациямен бірге Қазақ елінің елдігін нығайта түсті.

ҚазақстанныңТәуелсіздігін ресми түрде ең алғаш болып мұхиттың арғы жағында жатқан Америка Құрама Штаттары мойындады, екінші болып айдаһардай айбарлы Қытай, сонан соң Ұлыбритания мойындады. Одансоң Моңғолия, Франция, Жапония, Оңтүстік, Корея және Иран Ислам мемлекеттері аталады. Иран-Қазақстанның тәуелсіздігін мойындаған алғашқы мұсылман мемлекеті. Ал «Тәуелсіздігімізді ең алғаш болып бауырлас Түркия мемлекеті мойындады» деген сөздің ақиқат еместігін білгеніміз жөн. Түркия алғаш болып Қазақстанда өз елшілін ашты, бірақ тәуелсіздігімізді мойындауда он жетінші болды. Бұлдеректі еліміз Тәуелсіздік алғаннан кейін Сыртқы істер министрінің орынбасары қызметін атқарған, елдің сыртқы саясат тұжырымдамасы авторларының бірі болған Вячеслав Ғиззатов келтірген. ҚР Сыртқы Істер министрлігінде тіркелген дипломатиялық құжаттарда Түркияның Қазақстан тәуелсіздігін ресми түрде мойындайтын протоколға 1992 жылдың 2 наурызы күні қол қойғандығы көрсетілген. Алғашқы күндері әлемнің салмақты елдері мойындап, кейіннен басқа да елдер мойындап жатты. Осылайша әлемдік саясат аренасында Қазақстан мемлекеті алғаш қадам басты. Не бары бірнеше аптаның ішінде әлемнің көптеген беделді елдері Қазақ елінің тәуелсіздігін мойындап, дипломатиялық қатынастар басталды.

Сөз жоқ, бұл күн Қазақстан халқы үшін ұлы күн. Бұл барлық еңбекқорлықтың, халықаралық достықтың нәтижесі.

Бүгінгі күні Қазақ елі тәуелсіздіктің 30 жылдығын тойлайды.

 Тәуелсіз мемлекет болу қатарында, көптеген міндетті сұрақтарға шешім табылды. Алуан түрлі мәселелі төңкерісті әкелген Семей полигоны жабылды, Арал теңізінің мәселесі шешілді,тарихи мұра, мәдениетіміз, қазақ тілі қайта жаңғыртылды, табиғи байлығымызды өз иелігімізге қайтара алдық.

Қазір болашағымызға сеніммен қарайалатын, зайырлы, өркениетті, индустриалдық жаңғыру жолында жоғарғы қарқынмен дамып келе жатқан мемлекет қатарындамыз. Соны мақтан етеміз!

Қазіргі Қазақстан-егемен, демократиялық, зайырлы, құқықтық және әлеуметтік мемлекет. Әлемдік деңгейде аяғымызды сенімді басып, басқа елдермен жарысқа қатысатын мемлекетке айналдық. Мұндай нәтижеге қол жеткізу үлкен шараларды, іс-әрекеттердің қорытындысы. Яғни, ішкі және сыртқы саясатты дұрыс жүргізу, халықтың әлеуметтік-экономикалық тұрғыда өркендеуін, дүниежүзілік қауымдастықта өркениетті мемлекеттермен білікті қарым-қатынас жасау, бір адамның қолында емес. Бірақ, халық атынан үлкен деңгейде сөйлей алатын, сөзін құлақ салып тыңдайтын, мемлекетке бағыт-бағдар беріп отыратын, ерекше тұлға, мемлекет басшысы Тәуелсіздігімізді алғаннан кейін, қазақ халқының басын біріктіріп, ел етуге Елбасының үлесі зор .Елбасы өз елін көркейтті, саясатын бекітті, экономикасын дамытты.

 Қазірде Қазақстан әлем сахнасында мақтанарлықтай беделге ие. Жас мемлекетіміз осындай аз ғана уақыттың ішінде көптеген ірі экономикалық, саяси және әлеуметтік жетістіктерге қол жеткізді. Қазіргі таңда Қазақстан жас мемлекет бола бола тұра, көртеген елдерден әлдеқайда алда. Еліміздің аяғынан нық тұруы, ұлттық қауіпсіздікті қамтамасыз ету және экономикамыздың жедел қарқынмен дамуы-қазіргі таңда негізгі стратегиялық бағыттарды бекітуімен беделді.

 Бүгінгі Қазақстан-тек өзі орналасқан аймақта ғана емес, бүкіл әлемдік мәселелерді талқылауда және шешуде үлкен рөл атқаратын ел.«Қазтұрып, қадам басқан тәуелсіздік сәбилік тұсауын өміршең уақытқа кестірген кезден бастап, осынау 30 жылдың бедерінде айшылық жерді алты рет аттаған алып секілді, дәуір жалынын мығым ұстап, тізгінін бекем қаға білді»-деп, Елбасымыз айтқандай, егемен Қазақстанды бүгінде барша әлем танып отыр.

 Тәуелсіздік алғандағы алғашқы әрекеттердің арасында мемлекетіміздің ұлттық валютасы-теңгені енгізу, көршілес мемекеттермен шекараны белгілеп алу, Конституциямызды бекіту бар еді. Ата заңымызға сәйкес Қазақстан және Қазақстандықтар ешкімнің жеріне көз салмайды, бірақ өз жерінің бір сантиметрін де ешкімге бермейді. Мұндай істердің орындалуы-ерекше тарихи жетістік. Айта берсек 30 жылда жеткен еліміздің жетістігі көп.Дегенмен, бұл жетістіктерге жетуде еліміз көпқиындықты көргенін ұмытпаған жөн.

 Қазақстан-қазақ халқының ата-баба мекені. Еліміз өлшеусіз табиғат байлығымен ғана емес, ең алдымен сан түрлі ұлттардан құралған халқы мен ерекше екенін ұмытпаған абзал. Бүгінгі бейбіт те шуақты күндерді бағалай отырып, жаңа биіктерге ұмтылу-жас буынның бағыты болуы тиіс.

30 жылда қаншама жылдық тарихы бар елдер жетпеген жетістікке жеттік. Кезекті жетістігіміздің бірі «Экспо-2017» көрмесі. Экспо-2017 халықаралық көрмесін өткізетін ел мәртебесі Қазақстанның елордасы Астана қаласына бұйырғандағы 2012 жылдың 22 қарашасында Францияның астанасы Париж қаласында өткен ХКБ-нің ЕХРО халықаралық бюросы Бас ассамблеясының 152-ші сессиясы барысында белгілі болды. Жасырын дауыс беру қорытындысыбойынша ХКБ-ның 103 мүше-мемлекет Астана қаласына дауыс берсе,біздің бәсекелесіміз бельгиялық Льеж қаласы 44 дауыс жинаған. Біздің елдің ұйымдастырушыларының тарапынан ұсынылған Future Energy, яғни Болашақ қуаты тақырыбы сарапшылардың көпшілігінің көңілінен шығып. «ЭКСПО-2017» халықаралық көрмесінің тақырыбы ретінде қолдау тапты.

Қазақстан тарапынан барған ұйымдастырушылар Астанада өткізілетін «ЭКСПО-2017»көрмесінінің басты тақырыбы ретінде «Болашақтың энергиясы» атты тақырыпты ұсыну себебі,ол ең алдымен, баламалы энергия көздерін дамытуды қоса алғанда,энергетикадағы сапалы өзгерістер жолы мен оны тасымалдау тәсілдерін іздестіруге бағытталғандығы болып табылады.

Қазақстан тәуелсіздігін алғалы 5 жазғы және 5 қысқы Олимпиада ойындарына қатысты. 1988 жылға дейін қазақ спортшылары КСРО құрамасының қатарында өнер көрсетті. Міне,сол уақыттан бері қазақ спортшылары ел абыройын асқақтатуда.

 «Тәуелсіздікке қол жеткізгеннен гөрі,оны ұстап тұру әлдеқайда қиын.Бұл-әлем кеңістігіндегі ғұмыр кешкен талай халықтың басынан өткен тарихи ақиқат.Өзара алауыздық пен жан-жаққа тартқан берекесіздік талай елдің тағдырын құрдымға жіберген.Тіршілік тезіне төтеп бере алмай жүр бетінен ұлт ретінде жойылып кеткен елдерде бар.Біз өзгенің қателігінен,өткеннің тағылымынан сабақ ала білуге тиіспіз.Ол сабақтың түйіні біреу ғана-Мәңгілік Ел біздің өз қолымызда.Ол үшін өзімізді үнемі қамшылап,ұдайы алға ұмтылумыз керек.Байлығымызда да, бақытымыз да болған Мәңгілік Тәуелсіздігімізді көздің қарашығындай сақтай білуіміз керек».Елбасы жолдауында айтылған осы бір сөздер әрбір саналы азаматтың жанын тербері сөзсіз.Ел мен тіл егіз ұғым. Мәңгілік сөзі бабалардан мирас болып келе жатқан мәңгі өлмейтін асыл қазынамыздың бірі-ана тілімен де тығыз байланысты.Олай болса,мәңгілік елдің онымен қатар жасап,бірге дамитын мәңгілік тілі болуы да шарт.Ол-мемлекеттік тіл –қазақ тілі.Мемлекеттік тілді дамыту жөніндегі кешенді шараларды жүзеге асыру елімізде табандылықпен жалғасып келеді.Мемлекеттік тілді дамытуға жыл сайын миллиондаған қаржы бөлінеді. Елбасы өз жолдауында мемлекеттік тіл саласында жеткен жетістіктерімізге тоқтала келіп,енді ешкім өзгерте алмайтын бір ақиқат бар:Ана тіліміз Мәңгілік Елімізбен бірге Мәңгілік тіл болды.Оны даудың тақырыбы емес,ұлттың ұйытқысы ете білгеніміз жөн деп ой түйеді.Олай болса,ана тілімізді-мәңгілік тіл ету өз қолымызда.Сонымен қатар өз елімізді шет елге таныту мақсатында өзге тілді білгеніміз елдің мақтанышы.

 Алдыға қойған ұлы мақсаттары бар,ертеңіне сеніммен қарайтын,жастары алғыр,жаңалыққа жаны құштар,рухы биік ел ғана мәңгілік ел болып ғасырлар бойы жасайды.елбасы салған сара жолдан таймайық,елдігіміз бен туған тіліміз мәңгілік жасай берсін!

 Қорыта келе айтатын болсақ:

Мәңгілік Ел-жалпы қазақстандық ортақ шаңырағымызды ұлттық идеясы. Бабаларымыздың арманы, ҚР тұңғыш президентіН.Ә.Назарбаевтің бастамасымен Нұр-сұлтанда асқақ рухымыз бен мәңгілік мұраттарымызды паш етіп тұрған «Мәңгілік Ел» салтанат қақпасының салынуы «Мәңгілік Ел»идеясының мемлекеттік идеологияға айналғандығының бір дәлелі.«Мәңгілік Ел»сөзінің терең тарихы тамыры және үлкен мағыналы мәні бар.Түрік шежіресінде «мәңгі»сөзі«Тәңір»,«Құдай»,«Алла»сөздерімен мағыналас қолданылады.Осыдан кейін,«Мәңгілік Ел»-деген сөз мемлекет пен ұлттың уақытпен шектелмеген тұмары болады деуге толық негіз бар.Мәңгілік Ел ұлттық идеясының негізгі мәні-мәңгілік мақсат,мұраттарымыз бен мәдени-рухани құндылықтарымызға негізделген, мемлекет құрушы қазақ халқы мен өзге де ұлттардың ұлттық идеяларын бір арнаға тоғыстыратын идеология арқылы қалыптастырылатын қазақтың ұлттық мемлекеті.

Тәуелсіз қазақ елінің Ақордадай «Астана» атты рухани тұғыры бар. Ол бірлігімізді, тірілігімізді әлемге айшықты айғақтап тұр. Астана- тәуелсіздіктің тақ-тұғыры. Қазақ елінің дербес ел болуына орай байтақ та бағалы елден бата алған Нұрсұлтан Әбішұлындай Елбасының,Қасым-Жомарт Тоқаевтай президентіміз ел билігін ұстауы, біз сияқты ұрпақтарының бағы деп білемін.Тәуелсіздік тұғырын тарихи ерлікке жалғастырған Елбасымыздың парасаттылығы, ойшылдығы деп түсінемін. Елорда бірліктің, ерліктің арқасында қарыштап дамудың айқын дәлелелін көрсетті, әрі бүкіл әлем назарын өзіне аударды. Сондықтан тұғырлы тәуелсіздік елдің тұғыры биік, бірлігі бекем,ерлігі ерен болуына тамшыдай болса да өз мүмкіндігімше үлес қосу үшін, білімді терең меңгеруге ұмтылудамын. Санам-сақ, халқымның- жақ боларына сенемін. Өйткені, мен тұғырлы тәуелсіз елдің тұяғымын.Халқымыз «Тайында тасқа байла» деген. Тағдырдың тас қамалын бұзуға, білімді, өнерлі болуға күш-жігерімді жұмсаймын.

 Бүгінгі таңда осындай бақытты, барша әлемге үлгі бола алатын елде тәрбие, білім алып жатқаныма өте ризамын. Тек әрдайым еліміз аман, аспанымыз ашық, көк байрағымыз биікте желбіреп, жас ұрпақ өз елінің патриоты болып, әрқашан Қазақстанды мақтан тұтсын деймін.

 Бүгінгі күнде еліміз бақытты күн кешуде. «Отан үшін отқа түс, күймейсің» дегендей ,отан үшін өмірін қиғандардың есімдері, әрқашан халықтың жүрегінде сақталады.

 Еліміздің келешегі- бүгінгі әрекеттеріміз, ұтымды ұмтылыстарымыз және саналы ұрпақ.

 Сөз соңында елбасымыздың ұлағатты сөзімен аяқтағым келеді: «Еліннің ұлы болсаң, еліңе жаның ашыса, азаматтық намысың болса, қазақтың ұлттық жалғыз мемлекетінің нығайып- көркеюі жолында жан теріңді сығып жүріп еңбек ет. Жердің де, елдің де иесі өзің екеніңді ұмытпа!» (Н. Назарбаев)

Әдебиеттер:

1. Н. Назарбаев, «Тәуелсіздігіміздің бес жылдығы» -Алматы, 1996
2. «Қазақстан – 2030» стратегиялықбағдарламасы, 1997ж
3. Назарбаев, Тарих тағылымдары және қазіргі заман- Алматы,1997